 Serikali imemsamehe msanii, Godfrey Tumaini maarufu Dudubaya baada ya kumfungia kwa muda usiojulikana kujihusisha na kazi za Sanaa. Alifungiwa na Baraza la Sanaa Tanzania (BASATA) baada ya kukataa wito kuhojiwa kuhusu tuhuma alizozitoa katika mitandao ya kijamii kuhusu Sanaa
 Baraza hilo limeeleza kuwa Dudubaya alitumia lugha zisizo na maadili ambapo Januari 23 alijisalimisha BASATA na kuomba msamaha. Baraza hilo halikutoa uamuzi kwa kuwa mamlaka ya kufanya hivyo ipo chini ya Wizara ya Habari, Utamaduni, Sanaa na Michezo.  Februari 11, 2020 msanii huyo alikwenda katika ofisi za Waziri Dkt. Harrison Mwakyembe kuweka mambo sawa BASATA haikuwa na mamlaka ya kumfungia na aliandika barua ya kukata rufaa kwa Waziri, “Sheria ya Baraza namba 23 ya mwaka 1984 na marekebisho yake yaliyofanywa mwaka 2006 inaeleza mtu yeyote akipewa adhabu na Baraza, Sheria inampa nafasi ya kwenda kumuona Waziri na anachosema Waziri ndicho kitakachotekelezwa.”